અમદાવાદ, 20 ડિસેમ્બર : હિન્દીમાં એક કહેવત છે કે હોમ કરને ચલે ઔર હાથ જલા બૈઠે... કંઇક આવો જ હાલ થયો છે સલમાન ખાનનો કે જેમણે તાજેતરમાં જ ટ્વિટર પર પેશાવર ખાતે માસૂમ બાળકો પર થયેલ આતંકવાદી હુમલા અંગે પોતાનો રોષ વ્યક્ત કર્યો છે, પણ એક બાજુ બાકીના સ્ટાર્સ દ્વારા આ હુમલા અંગે કરાયેલ ટ્વીટ્સના લોકોએ વખાણ કર્યા, તો બીજી બાજુ સલમાનના આ ટ્વીટથી લોકોને ગુસ્સો આવી ગયો. તેમનો ઇશારો હતો સલમાન ખાન દ્વારા કચડી મારવામાં આવેલા ફુટપાથના લોકો તથા તે કાળિયાર હરણો તરફ હતો કે જેનો આરોપ સલમાન સામે છે.